b'\n_START_ARTICLE_\nRibnik\n_START_SECTION_\nOpredelitev ribnika\n_START_PARAGRAPH_\nRazlika med ribnikom in jezerom ni to\xc4\x8dno definirana. Raziskovalci in limnologi so predlagali formalno definicijo za ribnik in sicer, da je ribnik kotanja z vodo, kjer svetloba prodre do dna kotanje, da so v dno kotanje ukoreninjene rastline in da so to skalne kotanje na obali, kjer voda ni podvr\xc5\xbeena plimovanju. Vsaka od teh definicij pa naleti na odpor ali neodobravanje, saj je zna\xc4\x8dilnosti definicij te\xc5\xbeko meriti ali preveriti. Zato so nekatere organizacije in raziskovalci mnenja, da je opredelitev ribnika in jezera odvisna le od velikosti._NEWLINE_Tudi organizacije in raziskovalci, ki lo\xc4\x8dujejo jezera od ribnikov po velikosti, menijo, da ni to\xc4\x8dno dolo\xc4\x8denega standarda, ki bi dolo\xc4\x8dal najve\xc4\x8djo velikost ribnika. Ramsarska konvencija za mokri\xc5\xa1\xc4\x8da dolo\xc4\x8da zgornjo mero za ribnik na 8 hektarjev, vendar biologi niso enotni. Raziskovalci pri britanski dobrodelni organizaciji za ohranjanje ribnikov so definirali ribnik kot umetno ali naravno vodno telo, ki ima povr\xc5\xa1ino od 1 m\xc2\xb2 do 20.000 m\xc2\xb2 in v katerem se voda zadr\xc5\xbei vsaj \xc5\xa1tiri mesece v letu. Drugi evropski biologi so dolo\xc4\x8dili zgornjo mero velikosti ribnika na pet hektarjev.\n_START_SECTION_\nNastanek\n_START_PARAGRAPH_\nRibnik nastane kot posledica delovanja razli\xc4\x8dnih naravnih dejavnikov in zaradi posega \xc4\x8dloveka v naravo. Vsako vdolbina (jama) v tleh, ki zbira in ohranja zadostno koli\xc4\x8dino vode, lahko poimenujemo ribnik. Te vdolbine pa lahko nastanejo kot posledica delovanja razli\xc4\x8dnih geolo\xc5\xa1kih in ekolo\xc5\xa1kih dejavnikov.\n_START_SECTION_\nZna\xc4\x8dilnosti\n_START_PARAGRAPH_\nNekateri ribniki nimajo povr\xc5\xa1inskega odtekanja vode. Pogosto se napajajo neposredno iz izvirov. Ribnik je majhen, zaprt sistem in v majhnih zaprtih sistemih se obi\xc4\x8dajno razvije zaprti ekosistem.\n_START_SECTION_\nUporaba\n_START_PARAGRAPH_\nDa se romarji lahko osve\xc5\xbeijo, imajo hindujski templji v Indiji ribnik obi\xc4\x8dajno v bli\xc5\xbeini. Ti ribniki so sveti._NEWLINE_V srednjeve\xc5\xa1kih \xc4\x8dasih v Evropi, so bili ribniki zna\xc4\x8dilni za mnoge samostane in gradove (majhne, deloma neodvisne skupnosti). Ribniki so \xc5\xa1e vedno prisotni v Evropi in Vzhodni Aziji, predvsem na Japonskem, kjer gojijo krape._NEWLINE_Ribnike uporabljajo tudi v kmetijstvu. Zdravilni ribniki v kombinaciji z namakanjem se uporabljajo za samoo\xc4\x8di\xc5\xa1\xc4\x8devanje, namakalni sistemi pa omogo\xc4\x8dajo namakanje ob su\xc5\xa1i._NEWLINE_\xc2\xbbTobha\xc2\xab\xc2\xa0je ime za ribnik v indijskem Pand\xc5\xbeabu. Tu ima vsaka vas ribnik, kamor se steka vsa drena\xc5\xbea. Bivoli in druge va\xc5\xa1ke \xc5\xbeivali se poleti namakajo v ribniku. Tobha je tudi objekt za rekreacijo va\xc5\xa1\xc4\x8danov, kjer se otroci zabavajo in u\xc4\x8dijo plavati.'